হায়দার আকবর খান রনো ( ৩১ আগস্ট ১৯৪২ - ১১ মে ২০২৪)হায়দার আকবর খান রনো আর নেই, ইত্তেফাক, ১১ মে ২০২৪  ছিলেন বাংলাদেশের বিশিষ্ট বামপন্থী নেতাঅনুপ সাদি সম্পাদিত, বাঙালির গণতান্ত্রিক চিন্তাধারা; ইত্যাদি গ্রন্থপ্রকাশ, ঢাকা; ফেব্রুয়ারি, ২০১০; পৃষ্ঠা-৪৮৮। এবং কমিউনিস্ট আন্দোলনের অন্যতম প্রবাদ পুরুষ। তিনি বাংলাদেশের কমিউনিস্ট পার্টির প্রেসিডিয়াম সদস্য ছিলেন। তিনি একাধারে তাত্ত্বিক, বুদ্ধিজীবী এবং বহু গ্রন্থের লেখক। তিনি বাংলা একাডেমির কাছ থেকে ২০২২ সালে বাংলা একাডেমি সাহিত্য পুরস্কার লাভ করেন।  প্রাথমিক জীবন হায়দার আকবর খান রনো ১৯৪২ সালের ৩১ আগস্ট ব্রিটিশ ভারতের কলকাতায় জন্মগ্রহণ করেন। রনোর পৈতৃক নিবাস নড়াইলের বরাশুলা গ্রামে। তার মা কানিজ ফাতেমা মোহসীনা বেগম রোকেয়া প্রতিষ্ঠিত সাখাওয়াত মেমোরিয়াল স্কুলের প্রথম ব্যাচের শিক্ষার্থী ছিলেন। তার বাবা হাতেম আলী খান ছিলেন সড়ক ও জনপথ বিভাগের প্রধান প্রকৌশলী।তার ছোট ভাই প্রয়াত হায়দার আনোয়ার খান জুনো ছিলেন বামপন্থী রাজনীতিবিদ ও মুক্তিযোদ্ধা এবং বিপ্লবী ছাত্র ইউনিয়নের প্রতিষ্ঠাতা-সভাপতি। তিনি আরও ছিলেন গণসংস্কৃতি ফ্রন্টের সভাপতি এবং বাংলাদেশ-কিউবা মৈত্রি সমিতির সভাপতি। প্রখ্যাত রাজনীতিবিদ সৈয়দ নওশের আলী তার নানা।   শিক্ষা জীবন  রনো যশোর জিলা স্কুল, রাজশাহী কলেজিয়েট স্কুল ও সেন্টগ্রেগরী স্কুলে পড়াশোনা করেছেন। ১৯৫৮ সালে সেন্টগ্রেগরী স্কুল হতে ম্যট্রিক এবং ১৯৬০ সালে নটরডেম কলেজ হতে আই এস সি পাশ করেন। ১৯৬০ সালে তিনি ঢাকা বিশ্ববিদ্যালয়ে পদার্থ বিজ্ঞান বিভাগে ভর্তি হন। কিন্তু কারাবাস ও অন্যান্য কারণে এই বিষয়ে পাঠ সম্পন্ন করতে পারেননি। পরে কারাগারে অবস্থানকালে আইনশাস্ত্রে ব্যাচেলর ডিগ্রী লাভ করেন। হাইকোর্টের সনদও লাভ করেছিলেন। কিন্তু পরে ওকালতি পেশা গ্রহণ করেননি।  কর্মজীবন ঢাকা বিশ্ববিদ্যালয়ের পদার্থ বিজ্ঞান বিভাগের ছাত্র থাকা কালীন তিনি গোপন কমিউনিস্ট পার্টির সাথে সংশ্লিষ্ট হন। ১৯৬২ সালের সামরিক শাসন বিরোধী আন্দোলনের মাধ্যমে তার সক্রিয় রাজনীতি শুরু। তিনি ১৯৬৯ এর গণ অভ্যুত্থানের অন্যতম সংগঠক ছিলেন।  তিনি ছিলেন পূর্ব পাকিস্তান ছাত্র ইউনিয়নের সাধারণ সম্পাদক। ১৯৭০ সালে তিনি পূর্ব পাকিস্তান শ্রমিক ফেডারেশনের সাধারণ সম্পাদক নির্বাচিত হন। ১৯৭১ সালের মুক্তিযুদ্ধের সময়ের রণাঙ্গনের সৈনিক এবং মুক্তিযুদ্ধের অন্যতম সংগঠক ও নেতা। ১৯৭২ সালে তিনি অন্যান্য রাজননৈতিক সহকর্মীদের সঙ্গে মিলে বাংলাদেশের কমিউনিস্ট পার্টি (লেনিনবাদী) গঠন করেন। ১৯৭৯ সালে দলের নাম পরিবর্তন করে বাংলাদেশের ওয়ার্কার্স পার্টি নামকরণ করা হয়। ১৯৭৯-৮৪ সাল পর্যন্ত তিনি পার্টির সাধারণ সম্পাদক ছিলেন। তিনি ১৯৮২-১৯৯০ এর সামরিক শাসন বিরোধী আন্দোলন ও ১৯৯০ এর গণ অভ্যুত্থানের অন্যতম সংগঠক ও নেতা ছিলেন। রাজনৈতিক কারণে তাকে চারবার কারারুদ্ধ হতে হয়েছিল এবং সাতবার আত্মগোপনে যেতে হয়েছিল।  ২০০৬ সালে রনো ১৪১১ বঙ্গাব্দের প্রথম আলো বর্ষসেরা বই পুরস্কার পান। তিনি আন্তর্জাতিক মুদ্রা তহবিল এবং বিশ্বব্যাংকের বিরুদ্ধে কথা বলেছেন। ২০১২ সালে তিনি বাংলাদেশের কমিউনিস্ট পার্টির প্রেসিডিয়াম সদস্য হন।   প্রকাশনা    শতাব্দী পেরিয়ে (আত্মজীবনীমূলক বই)  ফরাসী বিপ্লব থেকে আক্টোবর বিপ্লব  পুজিবাদের মৃত্যু ঘন্টা  সোভিয়েত সমাজতন্ত্রের সত্তর বছর  গ্রাম শহরের গরীব মানুষ জোট বাধো  মার্কসবাদের প্রথম পাঠ  মার্কসীয় অর্থনীতি  মার্কসবাদ ও সশস্ত্র সংগ্রাম  সিপিবির বন্ধুদের প্রতি (পুস্তিকা)  চীনপন্থী বন্ধুদের প্রতি (পুস্তিকা)  শ্রেণী দৃষ্টিকোণ থেকে রবীন্দ্রনাথ  মানুষের কবি রবীন্দ্রনাথ  কোয়ান্টাম জগৎ - কিছু বৈজ্ঞানিক ও দার্শনীক প্রশ্ন  বাংলা সাহিত্যের প্রগতির ধারা - প্রথম ও দ্বিতীয় খন্ড  পলাশী থেকে মুক্তিযুদ্ধ - প্রথম ও দ্বিতীয় খন্ড  মুক্তিযুদ্ধে বামপন্থীরা (সম্পাদিত)  স্টালিন প্রসঙ্গে  অক্টোবর বিপ্লবের তাৎপর্য ও বর্তমান প্রেক্ষাপট  নির্বাচিত প্রবন্ধ সংকলন (প্রথম খন্ড)  তথ্যসূত্র  বিষয়শ্রেণী:১৯৪২-এ জন্ম বিষয়শ্রেণী:বাংলাদেশী রাজনীতিবিদ বিষয়শ্রেণী:আত্মজীবনীতে বাংলা একাডেমি সাহিত্য পুরস্কার বিজয়ী বিষয়শ্রেণী:বাঙালি লেখক বিষয়শ্রেণী:কলকাতার ব্যক্তি বিষয়শ্রেণী:বাংলাদেশের কমিউনিস্ট পার্টির রাজনীতিবিদ বিষয়শ্রেণী:বাংলাদেশী সাম্যবাদী বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:যশোর জিলা স্কুলের প্রাক্তন শিক্ষার্থী বিষয়শ্রেণী:রাজশাহী কলেজিয়েট স্কুলের প্রাক্তন শিক্ষার্থী বিষয়শ্রেণী:সেন্ট গ্রেগরী হাই স্কুল অ্যান্ড কলেজের প্রাক্তন শিক্ষার্থী বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০২৪-এ মৃত্যু